**Rauman kaupungin opiskeluhuollon ohjausryhmän kokous**

Aika: 3.12.15 klo 12.30

Paikka: Opetusvirasto, Vesa Lakaniemen työhuone

Osallistujat: Leena Kivimäki, Johanna Ylikoski, Anne Vertainen, Maritta Komminaho, Hanna Viljanen-Lehto, Vesa Lakaniemi (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Terveiset kansallisilta opiskeluhuollon kehittämispäiviltä**

Sari Ågren osallistui opiskeluhuollon kehittämispäiville Helsingissä 25.-26.11. Hän kertoi lyhyesti kehittämispäivillä esille nousseista asioista. Käytiin lyhyesti keskustelua opiskeluhuollon mahdollisesta siirtymisestä SOTE hallinnoiduksi sekä siitä, miten/miksi KiVa-koulu toimintamalli ei ole kansallisesti vaikuttanut kiusaamisen määrään merkittävästi.

1. **Terveellisyyden, turvallisuuden ja hyvinvoinnin tarkastukset kouluilla**

Sari Ågren esitteli opiskeluhuollon kehittämispäivillä esille nostetun huolen terveellisyyden, turvallisuuden ja hyvinvoinnin tarkastusten laiminlyönnistä ja /tai puutteista oppilaitoksissa valtakunnallisesti. Ryhmässä pohdittiin tarkastusten tilannetta Raumalla. Päätettiin, että oppilashuollon osuutta tarkastuksissa on tarkennettava ja oppilaiden sekä huoltajien osallisuutta tarkastuksissa lisättävä. Sari Ågren valmistelee seuraavaksi kerraksi ehdotuksen oppilaille teetettävästä ilmapiiri-hyvinvointi-kyselystä, josta tulisi osa tarkastuksia. Huoltajille tehtävää Wilma-kyselyä valmistellaan myös. Seuraavassa kokouksessa otetaan vertailuun paikalliset tarkastukset ja THL:n suositus ja mietitään olisiko paikallisissa tarkastuksissa täydennettävää. Tarkoituksena on myös miettiä ohjeistusta siihen, miten koulut suorittavat seurantaa.

1. **Opiskeluhuollon itsearviointi**

Ryhmässä sovittiin, että omavalvontaa ja itsearviointia toteutetaan sekä ohjausryhmän että koulukohtaisten oppilashuoltoryhmien osalta kouluterveyskyselyjen, TEA-viisarin, oppilashuollon henkilöstölle ja rehtoreille viime vuoden keväällä ensimmäisen kerran tehdyn kyselyn sekä edellisessä kohdassa mainittujen oppilaille ja huoltajielle suunnattujen hyvinvointikyselyjen muodossa. Jatkossa on mietittävä, miten kyselyjen tulokset käsitellään ja mahdollisiin epäkohtiin puututaan.

1. **Kouluterveyskyselyn tulokset**

Sovittiin, että tämä kohta käsitellään seuraavalla kerralla. Anne Vertainen valmistautuu esittelemään asiaa.

1. **Opiskeluhuollon osuus lasten ja nuorten hyvinvointisuunnitelmassa**

Lasten ja nuorten hyvinvointisuunnitelman päivittäminen on jälleen ajankohtainen. Hanna Viljanen-Lehto ja Sari Ågren ovat päivittäneet opiskeluhuollon osuuden. Sovittiin, että jatkossa ko. osuus käsitellään aina ohjausryhmässä ennen hyvinvointisuunnitelmaan viemistä.

1. **Muut asiat**

Käytiin keskustelua kuraattorien työstä ja sen painopisteistä. Ennaltaehkäisevä työ aiheuttaa haastetta, sillä kuraattorit joutuvat usein priorisoimaan kiireellisempiä ja luonteeltaan vakavampia asioita. Osaltaan asiassa auttaa Fiilari-toiminta. Fiilari-ohjauksen on tarkoitus painottua ennaltaehkäisevämpään työn muotoon. Pohdintaa aiheutti yksittäisien oppilaskäyntien kirjaamisen puute Fiilari-työssä.

1. **Seuraavan kokouksen ajankohta ja aiheet**

Seuraava kokous pidetään 25.1.16 klo 12.30 Vesa Lakaniemen työhuoneessa. Silloin aiheina ovat terveellisyyden, turvallisuuden ja hyvinvoinnin tarkastukset kouluissa, kouluterveyskyselyn tulokset sekä ohjausryhmän ja koulukohtaisten oppilashuoltoryhmien tehtävien määrittely.

1. **Kokouksen päättäminen**

Puheenjohtaja päätti kokouksen klo 14.